คือ หนูไม่ได้เป็นประจำเดือนมาเกือบจะ 3-4 เดือน แล้วอยู่ดีๆมันก็มา แล้วแถมยังเป็นนานจนครบอาทิตย์แล้ว แถมเลือกเลือกมาเยอะ แล้วเลือดจับตัวเป็นก้อน เกิดจากอะไรค่ะ
สวัสดีค่ะ หากประจำเดือนไม่มานาน 3-4 เดือน แล้วมีเลือดออกมาปริมาณมาก หากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ การที่มีประจำเดือนออกมามาก ก็เนื่องจากการที่ประจำเดือนไม่มานานหลายเดือน เยื่อบุโพรงมดลูกจึงเกิดการหนาตัวขึ้นมาก เมื่อหลุดลอกออกมาเป็นประจำเดือน จึงมีปริมาณมากได้หลังจากนี้ ควรสังเกตประจำเดือนต่อไป หากประจำเดือนได้หยุดไป แต่หลังจากนี้ ยังคงขาดหายไปอีก คือนานเกิน 45 วัน ประจำเดือนจะมาสักครั้ง สาเหตุอาจเกิดจาก1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำดังนั้น หากหลังจากนี้ ประจำเดือนยังคงมีระยะห่างนานเกิน 45 วัน แนะนำควรไปพบแพทย์เพื่อหาสาเหตุค่ะ